To spor i det sydgående tunnelrør er spærret her til morgen på grund af asfaltarbejde.

Sidst på natten opdagede man flere store huller i kørebanen i to af de sydgående spor i Limfjordstunnelen. Vejdirektoratet vurderede, at hullerne udgjorde en for stor risiko for sikkerheden, og derfor foregår reperationsarbejdet midt i morgenmylderet. Og det betyder, at der kun er ét spor åbent. - Vi ved selvfølgelig godt, at det er et meget uheldigt tidspunkt, da det specielt er i det sydgående spor, at der er tryk på fra morgenen af, men det ville være for farligt, ikke at gøre noget ved hullerne, oplyser vagthavende ved Aalborg Politi. Vejarbejdet har forårsaget lange køer her til morgen, men generelt tager folk det med sindsro. Politiet forventer at kørebanerne vil være spærret det meste af formiddagen.